《送子高知润州》
宋代·刘敞

屈指朝廷士，谁能望素风。贤良方正举，父子弟兄同。

鄙谚黄金贵，愚儒白首穷。今看一战霸，信有万夫雄。

官秩南宫峻，天文右掖通。埙篪谐大雅，鸿鹄起层空。

帝予夸乡乐，民怀济物功。吴人真得虎，汉守去凭熊。

山势端临北，江流正直东。遥知子牟意，故在九城中。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。